**Јавни увид у нацрт Стратегије развоја општине Вршац**

Општина Вршац је израдила нацрт *Стратегије развоја општине Вршац 2015 -2020.*

Од 14.12.2015. године, почиње процес јавног увида у овај стратешки документ.

У фази јавног увида, грађани и сви заинтересовани, могу дати своје сугестије, примедбе и мишљења на предложени нацрт.

Своје предлоге, грађани и сви заинтересовани могу доставити у писаној форми у Услужном центру Општине Вршац, Трг победе 1, Одељење за ЛЕР, привреду и друштвене делатности, са назнаком „За Стратегију развоја општине Вршац“, или у електронској форми на*ler@vrsac.org.rs*

*Документ је изложен у холу зграде Општине и на веб сајту* [*www.vrsac.org.rs*](http://www.vrsac.org.rs)

**Јавни увид трајаће до 14.01.2016., након чега ће се одредити један дан у којем ће се одржати јавна расправа, о чијем датуму ће јавност бити благовремено обавештена**.